CELEX: 62018CA0038
Language: el
Date: 2019-07-29 00:00:00
Title: Υπόθεση C-38/18: Απόφαση του Δικαστηρίου (πρώτο τμήμα) της 29ης Ιουλίου 2019 [αίτηση του Tribunale di Bari (Ιταλία) για την έκδοση προδικαστικής αποφάσεως] — ποινική δίκη κατά Massimo Gambino, Shpetim Hyka (Προδικαστική παραπομπή — Δικαστική συνεργασία σε ποινικές υποθέσεις — Οδηγία 2012/29/ΕΕ — Ελάχιστα πρότυπα σχετικά με τα δικαιώματα, την υποστήριξη και την προστασία θυμάτων της εγκληματικότητας — Άρθρα 16 και 18 — Εξέταση του θύματος από πρωτοβάθμιο ποινικό δικαστήριο — Μεταβολή στη σύνθεση του δικαστικού σχηματισμού — Επανάληψη της εξετάσεως του θύματος κατόπιν αιτήματος ενός εκ των διαδίκων — Χάρτης των Θεμελιωδών Δικαιωμάτων της Ευρωπαϊκής Ένωσης — Άρθρα 47 και 48 — Δικαίωμα σε δίκαιη δίκη και δικαιώματα υπερασπίσεως — Αρχή της αμεσότητας — Περιεχόμενο — Δικαίωμα προστασίας του θύματος κατά τη διάρκεια της ποινικής διαδικασίας)

23.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/14
            
         
      Απόφαση του Δικαστηρίου (πρώτο τμήμα) της 29ης Ιουλίου 2019 [αίτηση του Tribunale di Bari (Ιταλία) για την έκδοση προδικαστικής αποφάσεως] — ποινική δίκη κατά Massimo Gambino, Shpetim Hyka
      (Υπόθεση C-38/18) (1)
      
      (Προδικαστική παραπομπή - Δικαστική συνεργασία σε ποινικές υποθέσεις - Οδηγία 2012/29/ΕΕ - Ελάχιστα πρότυπα σχετικά με τα δικαιώματα, την υποστήριξη και την προστασία θυμάτων της εγκληματικότητας - Άρθρα 16 και 18 - Εξέταση του θύματος από πρωτοβάθμιο ποινικό δικαστήριο - Μεταβολή στη σύνθεση του δικαστικού σχηματισμού - Επανάληψη της εξετάσεως του θύματος κατόπιν αιτήματος ενός εκ των διαδίκων - Χάρτης των Θεμελιωδών Δικαιωμάτων της Ευρωπαϊκής Ένωσης - Άρθρα 47 και 48 - Δικαίωμα σε δίκαιη δίκη και δικαιώματα υπερασπίσεως - Αρχή της αμεσότητας - Περιεχόμενο - Δικαίωμα προστασίας του θύματος κατά τη διάρκεια της ποινικής διαδικασίας)
      (2019/C 319/13)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale di Bari
      
         Ποινική δίκη ενώπιον του αιτούντος δικαστηρίου κατά
      
      Massimo Gambino, Shpetim Hyka
      
         παρισταμένων των: Procura della Repubblica presso il Tribunale di Bari, Ernesto Lappostato, Banca Carige SpA — Cassa di Risparmio di Genova e Imperia
      
         Διατακτικό
      
      Τα άρθρα 16 και 18 της οδηγίας 2012/29/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για τη θέσπιση ελάχιστων προτύπων σχετικά με τα δικαιώματα, την υποστήριξη και την προστασία θυμάτων της εγκληματικότητας και για την αντικατάσταση της απόφασης-πλαισίου 2001/220/ΔΕΥ του Συμβουλίου, πρέπει να ερμηνευθούν υπό την έννοια ότι δεν αντιτίθενται σε εθνική ρύθμιση δυνάμει της οποίας, όταν το θύμα έχει ήδη εξετασθεί μία φορά από δικαστικό σχηματισμό πρωτοβάθμιου ποινικού δικαστηρίου και η σύνθεση του εν λόγω σχηματισμού μεταβλήθηκε εν συνεχεία, το θύμα αυτό πρέπει, κατ’ αρχήν, να εξετασθεί εκ νέου από τον εν λόγω σχηματισμό, υπό τη νέα σύνθεσή του, εφόσον ένας εκ των διαδίκων προβάλλει αντίρρηση κατά της συνεκτιμήσεως από τον σχηματισμό αυτόν των πρακτικών της πρώτης καταθέσεως του εν λόγω θύματος.
      
         (1)  ΕΕ C 142 της 23.4.2018.